196 



tractam et abbreviatam, ad ramificationum basin bibracte- 

 atam, sistentes. 



Hab. Interiores inhabitant Brasiliae tropicae regiones. 



Nom. Deianirae nymphae, olim a Centauro raptae, 

 nomen huic imposuimus generi venusto atque eleganti, 

 cum Gentaurio minori patrum Botanices consociato at-» 

 que affini. — 



Obs. Orthostemon R. Brown (prodr. 1. p. 451) ex 

 charactere certo proximum genus, quum vero habitu ni- 

 mis sit diversum, capsulaeque structura non satis inno- 

 tescat, quum stigraatis forma denique distincta appareat, 

 melius duximus nostrum servare genus, quam formas di- 

 versissimas, patriaque disjunctissimas, iisdem vinculis con- 

 ferruminare. 



1. Deianira erubescens Nob. 

 D. foliis perfoliatis lanceolatis. 



In Brasilia regionibus interioribus legit Sellow. 7\.. 



Radix descendens, brevis, flexuosa, nonnullis fibril- 

 lis donata. Caulis 4-10 pollicaris. Folia radicalia pauca, 

 ovata, obtusa, quinquenervia, basi in petiolum brevem an- 

 gustata, pollicaria sesquipollicariave* caulina per 5-9 pa- 

 ria disposita, internodiis aequalia aut breyiora, majora 

 usque ad 10 lim longa, nunc ultra medium, nunc paullo 

 supra basin connata, immerse trinervia, camosiuscula, 

 acuta (submucronata). Flores rosei, Pedunculi teretes. 

 Calyx 4 lin. Iongus, idtra medium partitus, laciniis cari- 

 natis, acutis, margine angusto scarioso. Gorolla 10 lin. 

 longa, laciniis obovato-rotundatis, 5 lin. longis. Anthe- 

 rae 2^ lin. longae. Stylus stamina superans. 



2. Deianira pallescens. Nob. 

 D. foliis perfoliatis late ovatis. 



In Brasiliae regionibus interioribus legit Sellow. ty. 



Planta sesquipedalis. Folia radicalia sub anthesi jjam 



destructa ideoque a nobis non visa. Folia caulina per 



6-8 pa- 



